CELEX: C2005/315/21
Language: el
Date: 2005-12-10 00:00:00
Title: Υπόθεση C-374/05: Αίτηση εκδόσεως προδικαστικής αποφάσεως, που υπέβαλε το Bundesgerichtshof (Γερμανία) με απόφαση της  21ης Ιουλίου 2005  στην υπόθεση Gintec International Import-Export GmbH κατά Verband Sozialer Wettbewerb eV

10.12.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 315/11
            
         Αίτηση εκδόσεως προδικαστικής αποφάσεως, που υπέβαλε το Bundesgerichtshof (Γερμανία) με απόφαση της 21ης Ιουλίου 2005 στην υπόθεση Gintec International Import-Export GmbH κατά Verband Sozialer Wettbewerb eV
   (Υπόθεση C-374/05)
   (2005/C 315/21)
   Γλώσσα διαδικασίας: η γερμανική
   Με απόφαση της 21ης Ιουλίου 2005, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 12 Οκτωβρίου 2005, το Bundesgerichtshof (Γερμανία), στο πλαίσιο της διαφοράς μεταξύ Gintec International Import-Export GmbH και Verband Sozialer Wettbewerb eV που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί των εξής ερωτημάτων:
   
               1.
            
            
               Θέτουν οι διατάξεις της οδηγίας 2001/83/EΚ, οι οποίες αφορούν την αναφορά σε δηλώσεις τρίτων μη ειδικών και τη διαφήμιση με κληρώσεις, όχι μόνον ένα ελάχιστο, αλλά ένα ανώτατο όριο για τις απαγορεύσεις της απευθυνόμενης στο κοινό διαφημίσεως φαρμάκων; (1)
               
            
         
               2.
            
            
               Σε περίπτωση καταφατικής απαντήσεως στο πρώτο ερώτημα:
               
                           α)
                        
                        
                           Συντρέχει περίπτωση αναφοράς, με υπερβολικά ανησυχητικό ή παραπλανητικό τρόπο, σε «διαβεβαιώσεις σχετικές με την επίτευξη ίασης», κατά την έννοια του άρθρου 90, στοιχείο ι', της οδηγίας 2001/83/EΚ, όταν ο διαφημίζων αποδίδει το αποτέλεσμα έρευνας μεταξύ μη ειδικών τρίτων με μια γενική συνολική θετική αξιολόγηση του διαφημιζομένου φαρμάκου, χωρίς να κατατάσσει την αξιολόγηση σε συγκεκριμένους τομείς εφαρμογής του φαρμάκου;
                        
                     
                           β)
                        
                        
                           Επιτρέπεται κατ' αρχήν η διαφήμιση με κληρώσεις, δεδομένης της απουσίας ρητής απαγορεύσεως στην οδηγία 2001/83/ΕΚ, ή αποτελεί το άρθρο 87, παράγραφος 3, της οδηγίας 2001/83/ΕΚ γενική διάταξη, δυνάμενη να δικαιολογήσει την απαγόρευση διαφημίσεως στο Διαδίκτυο με μηνιαία κλήρωση βραβείου ελάχιστης αξίας;
                        
                     
         
               3.
            
            
               Πρέπει να δοθούν στα προαναφερθέντα ερωτήματα οι ίδιες απαντήσεις και σε σχέση με την οδηγία 92/28/EΟΚ; (2)
               
            
         
      (1)  DO L 311, p. 67.
   
      (2)  DO L 113, p. 13.